TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Pussnoaintifada vapustab ka Iisraelis
Iraani oht kasvab endiselt
Inglismaa juudid kolivad Iisraeli
Ligi kahe aasta eest algas Iisraelis
esimene pussnoaintifadaks nimetatud terrorilaine.
Seejärel on kuni tänavu juuli lõpuni
toimunud Läänekaldal ja Iisraelis kokku 171 pussitamist.
Lisaks on toimunud 110 pussitamiskatset
ja 141 tulistamisjuhtumit,
üle 50 autoga inimeste rammimise ja üks bussipommitamisjuhtum.
Neis on kokku hukkunud 47 ja viga saanud 686 inimest.
Üksnes mullu, 2016. a, hoidsid Iisraeli võimud ära
ca 100 pussitamiskatset ja 12 erinevat sõidukirünnakut.
Gazat valitsevat Hamasi on tabanud samasugused rünnakud
nagu see on teinud Iisraeli vastu.
Eelmine nädal püüdis üks 4-liikmeline Siinail tegutseva ISISe haru rakk
pääseda Rafah' piiripunkti kaudu Gazasse.
Nad peeti kinni Hamasi ja Egiptuse sõdurite poolt turvakontrolliks,
mil üks isislane õhkis oma vööl olnud lõhkekeha.
Selle tagajärjel hukkus üks tähtis Hamasi komandör
ja ka pommi õhkija. Viga sai veel neli inimest.
See oli esimene kord, kui ISIS ründas otse Hamasi.
Põhjuseks peetakse seda,
et Hamas teeb piirivalveasjus koostööd Egiptusega.
Iisraeli hinnangul
on Iraani kujutatav regionaalne oht kasvamas.
Nii ütles Iisraeli välisluureteenistuse Mossadi ülem Yossi Cohen
eelmisel pühapäeval Iisraeli valitsuse ministreile.
Lähis-Ida liigub halvemas suunas, ütles Cohen kokkuvõtteks.
"Oleme täheldanud üha rohkem šiiitlike vägede tegevust
meie lähinaabruses.
Need pole üksnes Iraani Revolutsioonikaarti ja Hezbollah väed,
vaid laiemalt eri islamimaade šiiitidest koosnevad poolsõjalised väed."
Mossadi juhi meelest juhitakse ja aidatakse neid vägesid siiski Iraanist
ning seepärast on Iisraeli huvides, et nii Iraan kui teised šiiitlikud väed
Lähis-Idast võimalikult kiiresti lahkuksid.
Selgelt on täheldatav seegi,
et samal ajal kui ISIS on kaotamas oma positsioone ja sõjalist jõudu,
täidab Iraan kiiresti tekkinud auke," ütles Cohen.
Iisraeli peaministri avalduses tõdeti, et Coheni mainitu näitab,
et kahe aasta eest Iraani ja P5+1 maade vahel tehtud tuumaleping
oli selge viga.
Seepärast peab Iisrael valmistuma kaitsma end kõikvõimalikel viisidel
kõikvõimalike ohutegurite vastu, tõdeti peaministri avalduse lõpuks.
Iisraeli peaminister Netanyahu kohtuski kolmapäeval, 23.08,
Venemaa presidendi Putiniga just nende teemade raames.
Süüria olukord tuleb maha rahustada hullema konflikti vältimiseks.
USAs, Washingtonis baseeruva valitsusvälise Clarioni Projekti
julgeolekuanalüütik Ryan Mauro tõdes nädala eest,
et kui Põhja-Koreal on minisuuruses tuumapomm,
on see ka Iraanil.
USA valmistub kehtestama Iraanile uusi sanktsioone,
sest nad on testinud pidevalt ballistilisi rakette,
mis suudavad kanda tuumapäid.
Iraan on omakorda lubanud lõpetada ühepoolselt tuumalepingu,
kui USA uued sanktsioonid kehtestab.
Esmaspäeval, 21. augustil,
toimus USAs märkimisväärne astronoomiline ilming -
päikesevarjutus, mis oli esmakordselt jälgitav vaid uuel mandril.
Paljud rabid peavad seda märgiks,
mis kutsub USAd kahetsusele ja meeleparandusele.
Iisraelis peetakse päikesevarjutusi märgiks muule maailmale,
kuid kuuvarjutused olevat eriliselt Iisraeli rahvale.
Päikesevarjutusele järgneval päeval, ehk teisipäeval, 22. augustil,
algab juudi kalendri järgi Eluli kuu.
Kui selle kuu alguses toimub selline päikesevarjutus,
toob see rabide väitel kannatusi Ida kuningatele.
Kuna USA ja Põhja-Korea
on viimased kuud pidevalt sõnasõda pidanud,
arvavad rabid nüüd, et need märgid võivad viia selleni,
et ida kuningat tabab mingi oluline häving.
Üks kuulus ja tunnustatud rabi Pinchas Winston ütleb omakorda,
et see päikesevarjutus on märgiks ka sellest,
et juudid peaksid naasma oma isade maale.
Vana juudi traditsioon mainib samuti,
et just see elulikuu alustab 40-päevast meeleparandust
ja lõpeb Yom Kippuri ehk suure lunastuspäevaga.
Seda peetakse ka ajaks,
mil Mooses viibis Siinai mäel ja sai Jumalalt uued käsulauad.
Esmased oli ta ära lõhkunud,
kuna iisraellased olid langenud isetehtud kuldvasika kummardamisse.
Inglismaa juutide seas korraldatud küsitluses selgus,
et keskmiselt üks kolmest vastanust kaalub tõsiselt Iisraeli kolimist.
Uurimusi on läbi viidud kaks aastat
ja küsitletute seas on olnud 7000 Inglismaa juudist kodanikku.
Ebakindluse põhjuseks mainisid nad kasvanud antisemitismi,
mida harrastab eelkõige riigi Tööpartei.
Ühtki muud põhjust peale nende etnilise tausta ei mainitud.
Inglismaa Tööpartei etteotsa valiti 2015. a Jeremy Corbyn,
kes on korduvalt erinevates kõnedes maininud,
et nii Hamas kui Hezbollah on tema parimad sõbrad.
Üle kolmandiku küsitletuist mainis lisaks,
et nad tahavad kolida Iisraeli järgmise kahe aasta jooksul.
Inglise Riikliku Antisemitistlike Kuritegude Vaatlusühendus teatas,
et 2016. a registreeriti riigis 1078 antisemitistlikku kuritegu.
105 neist olid eriti vägivaldsed, kuid vaid üks neist jõudis kohtusse,
mille tulemusel 17 isikut mainitud kuritegudes süüdi mõisteti.
Hamas korraldas Gazas reedel, 18.08 piduliku tseremoonia.
Tegemist oli igaaastaste nn suvelaagrite lõpuüritusega.
Neis suvelaagrites õpetatakse 8-18-aastaseid lapsi ja noori
vihkama Iisraeli, ehitama ja õhkima pomme
ning seda ka enesetapurünnakutes.
Käesoleval aastal osales neis
Lõuna-Gazas Khan Yunises korraldatavais laagreis
ca 120 000 noort,
kellest 15-18-aastased poisid said lisaks ka sõjalist koolitust.
Neid õpetatakse püssi laskma ning rakette tegema ja tulistama.
Osa saab erikoolitust iisraellaste röövimiseks
nii tsiviilelanike kui sõdurite seast.
Laagrite motoks on "Valmistuge Palestiinat vabastama!"
"Püüame investeerida noortesse ja õpetada neile
meie Palestiina vabastamist taotlevat projekti,"
rääkis laagrite eest vastutav Ashraf Abu Zayeed Hamasist
uudistetoimetusele AFP.
"Imetleme ka märterlust
ja sionistliku vaenlase tapmist Allahi pühas sõjas."
See on tänaseks kõik.
Paluge rahu sellele linnale ja jääge TV7 kanalile!
Tõlge: Monika Jaaguri
Hea vaataja! Kui oled kogenud, et saade on sind kõnetanud
ja soovid, et see jätkuks,
võid helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes Iisraeli õnnistavad.
Aitäh toetuse eest!